CELEX: 62020TN0650
Language: hr
Date: 2020-10-23 00:00:00
Title: Predmet T-650/20: Tužba podnesena 23. listopada 2020. – NU/EUIPO

18.1.2021   
            
            
               HR
            
            
               Službeni list Europske unije
            
            
               C 19/58
            
         
      Tužba podnesena 23. listopada 2020. – NU/EUIPO
      (Predmet T-650/20)
      (2021/C 19/62)
      Jezik postupka: engleski
      
         Stranke
      
      
         Tužitelj: NU (zastupnici: S. Pappas i N. Kyriazopoulou, odvjetnici)
      
         Tuženik: Ured Europske unije za intelektualno vlasništvo
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku od 1. travnja 2020. tijela nadležnog za sklapanje ugovora Ureda Europske unije za intelektualno vlasništvo (EUIPO) o neproduljenju tužiteljeva ugovora;
               
            
                  —
               
               
                  naloži naknadu štete u iznosu od 20 000 eura (dvadeset tisuća eura) za neimovinsku štetu koju je tužitelj pretrpio zbog odluke o neproduljenju njegova ugovora;
               
            
                  —
               
               
                  naloži tuženiku snošenje vlastitih troškova i troškova koje je tužitelj imao u ovom postupku.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog temelji se na nenadležnosti.
               
            
                  2.
               
               
                  Drugi tužbeni razlog temelji se na bitnoj povredi postupka jer izvješće o ocjeni za 2019. godinu nije bilo uključeno u dijalog koji je prethodio donošenju pobijane odluke.
               
            
                  3.
               
               
                  Treći tužbeni razlog temelji se na povredi dužnosti brižnog postupanja jer uprava nije uzela u obzir tužiteljeve zdravstvene probleme, izvješće o ocjeni za 2019. godinu i sve pravne kriterije za ocjenu tužiteljeve učinkovitosti.
               
            
                  4.
               
               
                  Četvrti tužbeni razlog temelji se na nezakonitom obrazloženju i/ili očitoj pogrešci u ocjeni.
               
            
                  5.
               
               
                  Peti tužbeni razlog temelji se na nepravilnosti predsudskog postupka koji nije doveo do odgovarajućeg preispitivanja odluke od 15. srpnja 2020. od strane tijela za imenovanje.